|  |
| --- |
| **PRAKTIKBESKRIVELSE** |

**Praktikbeskrivelsen består af 3 hoveddele: (Revideret 2024)**

1. **Beskrivelse af praktikstedet**
2. **Uddannelsesplan for første praktikperiode**
	1. **Pædagogens praksis**
3. **Uddannelsesplan for anden og tredje praktikperiode**
	1. **Dagtilbudspædagogik**

|  |
| --- |
| **A. Beskrivelse af praktikstedet** |
| *Vi er en privat Naturbørnehave. Vi er normeret til 44 børn i alderen 0-6 år. Vi planlægger størstedelen af vores pædagogiske aktivitet, samt interventioner, med udgangspunkt i natur og udeliv. Børnegruppen er inddelt i tre mindre gruppe. Grupperne er aldersopdelt 0-3 år hos Spirerne, 3-4 år hos Rødderne og 4-6 år hos Skovbørnene. Børnene rykker grupper efterhånden som de tillærer sig nye kompetencer og vi tager, i denne proces, også udgangspunkt i de gode legerelationer. Vi mødes i det store fællesskab, til en daglig fælles rundkreds (samling) og oftest også på legepladsen om eftermiddagen. Vi bruger rundkredsen til at hilse på hinanden, til eventuelle fælles beskeder, børnene har mulighed for at byde ind, der tændes lys og der synges sange og leges forskellige sanglege. Rundkredsen er en stund, der værdsættes af børn, forældre og pædagogisk personale.* *Vores udeområde er opdelt i 3 legeområder, samt en lille skov: ”Den lille legeplads” med sandkasse og legehus. ”Den store legeplads” med motoriske redskaber, gynger og rutsjebaner; samt ”i tipien”, med mulighed for risikoleg og vilde ture på løbecykler, her findes også en sansekrog med mulighed for at snitte en god pind og tage et par dybe vejrtrækninger. ”I tipien” er også et bålsted, der bruges flere gange om ugen – afhængigt af vind og vejr. Alle børnegrupper må/kan færdes i alle arealer, der er dog mulighed for at lukke af og isolerer området. Udover egne udearealer, så er vi beliggende i gå/cykel afstand til skov, å og strand. Vi kan som praktiksted tilbyde mulighed for at tillære sig evnen til, at tilrettelægge og udfører pædagogiske aktiviteter i og omkring naturen. Vi vægter at børn og voksne færdes i naturen på en etisk forsvarlig og fornuftig måde, hvor børn kan lære af nysgerrige voksne og hvor vi kan udvikle os i fællesskab. Grundlæggende ser vi forskellighed som en styrke, både i børnegruppen og i personalegruppen. Personalegruppen består af faglærte og ufaglærte pædagogmedhjælpere, pædagoger, ledelse og så vores ”madmor”, der sørger for frokost - både til børn og voksne – vi spiser smørrebrød 3 gange om ugen og får varm mad tirsdage og torsdage.* *Vi diskuterer og debatterer ofte pædagogiske strategier på forberedelsesmøder, personalemøder m.fl. og vi forventer at du, som studerende, deltager i sparring og kommer med faglige refleksioner til disse.**Vi arbejder med udgangspunkt i det nationale styringsdokument, Den styrkede pædagogiske læreplan – vores udgave af denne kan findes på* [*www.lillemyr.dk*](http://www.lillemyr.dk)*Vi er ligeledes underlagt Dagtilbudsloven og Serviceloven* [*www.danskelove.dk/dagtilbudsloven*](http://www.danskelove.dk/dagtilbudsloven)[*www.dansekelove.dk/serviceloven*](http://www.dansekelove.dk/serviceloven) |

|  |
| --- |
| **B. UDDANNELSESPLAN** |
| **Uddannelsesplan for 1. praktikperiode - Pædagogens praksis** |
| Grundfagligheden giver de studerende kompetencer til professionelt at støtte og facilitere børn, unge og voksnes udvikling, læring, trivsel, medborgerskab og dannelse. |
| Kompetenceområde: **Pædagogens praksis** Området retter sig mod deltagelse i pædagogisk praksis inden for det pædagogiske arbejdsområde.**Kompetencemål:** De studerende kan begrunde, tilrettelægge, gennemføre og evaluere pædagogiske aktiviteter gennem deltagelse i pædagogisk praksis på praktikstedet, herunder vurdere egne læreprocesser i praksis. |
| **Vidensmål*Den studerende har viden om*** | **Færdighedsmål*****Den studerende kan*** | **Hvordan arbejder praktikstedet med dette?** **Hvordan kan studerende arbejde med dette på praktikstedet?****Hvordan understøtter praktikstedet studerendes læring inden for dette?** |
| Praktikstedets målgrupper samt praktikstedets pædagogiske og samfundsmæssige opgaver | Anvende viden om praktikstedets samfundsmæssige opgaver i tilrettelæggelsen af det pædagogiske arbejde | Den studerende kan, via aktiv deltagelse i hverdagen, tilegne sig egne erfaringer med målgruppen. Dette ved at indgå i relation med børnene, men også ved at forholde sig nysgerrigt og undrende overfor de ansatte. For at sikre barnets trivsel, udvikling, læring og dannelsesproces arbejder vi med udgangspunkt i Den styrkede pædagogiske læreplan – vores udgave af denne kan findes på vores hjemmeside [www.lillemyr.dk](http://www.lillemyr.dk) eller kan udleveres i praktikken, i printet version. Vi har i Lillemyr forskellige materialer/ litteratur til rådighed, hvor den studerende kan hente yderlig info/ny viden.  |
| Målsætning, tilrettelæggelse og organisering af pædagogisk praksis, herunder om pædagogiske metoders effekter | Målsætte, tilrettelægge, gennemføre og evaluere pædagogisk praksis med inddragelse af viden om effekten af forskellige pædagogiske metoder | Den studerende vil, udover de ugentlige vejledninger også deltage i ugentlige forberedelsesmøder, hvor det pædagogiske personale - i grupperne, forbereder og tilrettelægger pædagogiske aktiviteter for den kommende uge og efterfølgende evaluerer på disse. Herudover vil den studerende deltage i månedlige personale- og stuemøder, med ”den studerendes” punkt på dagsordenen.Vi forventer derudover at den studerende, med vejledning, har mod på selv at tilrettelægge, udfører og evaluere en pædagogisk aktivitet, med dokumentation af refleksioner og erfaringer - før, under og efter denne.  |
| Evaluerings-, undersøgelses- og dokumentationsformer | Dokumentere og evaluere egen deltagelse i pædagogisk praksis, herunder reflektere over kvaliteten i egne læreprocesser | I Lillemyr skrives dagligt ”Dagbog” – denne videreformidling af dagens aktiviteter og oplevelser, samt det pædagogiske formål, til familierne -giver mulighed for at reflekterer over praksis. Alle ansatte i Lillemyr skiftes til at skive dagbog og dette vil ligeledes være den studerendes opgave én - to gange om ugen.  |
| Såvel den sundhedsmæssige som den dannelsesmæssige betydning af sunde madvaner, måltidskultur, hygiejne og indeklima | Anvende viden om sundhed og sundhedsfremme i tilrettelæggelsen af det pædagogiske arbejde | I Lillemyr er vi ude i alt slags vejr, dette fordi vi arbejder med en bevidsthed om naturens positive påvirkninger på børns (og voksnes) nervesystem. Børnene introduceres til ”fra jord til bord” via køkkenhave og drivhus, der laves sundere snacks på bålet og der bruges primært gode, lokalt producerede, og/eller økologiske råvarer i køkkenet – børnene deltager også i madlavning. Som sideeffekt til Covid-19 gør vi en del ud håndvask og god hånd hygiejne generelt. Den studerende vil have mulighed for at være en del af denne kultur og vil også kunne planlægge eventuelle aktiviteter med udgangspunkt i denne.  |
| **Anbefalet litteratur i 1. praktik** |
| [www.lillemyr.dk](http://www.lillemyr.dk) – Den styrkede pædagogiske læreplan [www.danskelove.dk/dagtilbudsloven](http://www.danskelove.dk/dagtilbudsloven)[www.danskelove.dk/serviceloven](http://www.danskelove.dk/serviceloven) Velkomstfolder – udleveres/fremsendes ved formøde. |
| **Hvordan er praktikvejledningen organiseret og tilrettelagt?** |
| Praktikvejledninger skemalægges 1,5 time hver uge. Den studerende vil som udgangspunkt være tilknyttet samme børnegruppe som praktikvejlederen, Den studerende er ansvarlig for en dagsorden inden vejledning – denne fremsendes på mail senest dagen i forvejen kl. 13. Hvis praktikvejlederen er forhindret, tilbydes den studerende vejledning ved anden pædagog.  |
| **Hvordan inddrages den studerendes portfolio?** |
| De dele af portfolioen, som den studerende ønsker vejledningen på, fremsendes med dagsorden. Den studerende kan gå fra og skrive på sin portfolio i ”middagsstunden”, dette planlægges med vejleder/ledelse (ift. skemalægning).  |

|  |
| --- |
| **C. Uddannelsesplan for 2. og 3. praktikperiode** |
| **Specialiseringen: Dagtilbudspædagogik - 2. praktikperiode** |
| Pædagoger med denne specialisering har særlige kompetencer til at arbejde inden for den del af det pædagogiske arbejdsområde, der retter sig mod 0–5-årige. De vil i særlig grad have kompetencer til at skabe og udvikle pædagogiske miljøer og aktiviteter, hvor der på et pædagogisk fagligt grundlag skabes optimale betingelser for et stimulerende og trygt børneliv. |
| **Kompetenceområde: Relation og kommunikation** Områdetretter sig mod relationer, samspil og kommunikation i pædagogisk praksis med 0-5-årige børn, herunder betydningen af børns forskellige livsbetingelser for trivsel, relationer og kommunikation.**Kompetencemål:** Den studerende kan skabe relationer til det enkelte barn og børnegruppen, støtte børnene i at indgå i relationer til hinanden, støtte udviklingen af børns kommunikative kompetencer, beherske professionel kommunikation samt reflektere over sine egne evner til at kommunikere og indgå i relationer. |
| **Vidensmål*Den studerende har viden om*** | **Færdighedsmål*****Den studerende kan*** | **Hvordan arbejder praktikstedet med dette?** **Hvordan kan studerende arbejde med dette på praktikstedet?****Hvordan understøtter praktikstedet studerendes læring inden for dette?**  |
| Det 0-5 årige barns forudsætninger og udviklingsmuligheder, herunder børn med særlige behov | Tilrettelægge differentierede pædagogiske aktiviteter gennem analyse af børns forudsætninger, interaktion og kommunikation | Den studerende kan få et indblik i de forskellige børns forudsætninger og udviklingsmuligheder ved at gøre sig tilgængelig for børnegruppen og ved at skabe gode tætte relationer til børnegruppen, dette med udgangspunkt i aktiv deltagelse i den pædagogiske praksis. Vi har oftest børn, der har brug for en særlig opmærksomhed i alle børnegrupper og vi ser børnenes forskellighed, som en ressource i fællesskabet. Den studerende vil møde personale, der kan støtte, guide og vejlede i kontakten med barnet/børnegruppen og ligeledes guide og gå ved siden af i tilrettelæggelse af eventuelle aktiviteter. |
| Samspil og interaktion samt relationernes betydning for det 0-5 årige barns leg, læring, socialisering, trivsel og udvikling | Skabe nærværende relationer og understøtte det enkelte barns udfoldelses- og deltagelsesmuligheder i fællesskabet | Den gode relation både i barn-barn relationen, men også i barn-voksen relationen har betydning for barnets trivsel og udviklingsmuligheder. Relationsarbejdet er derfor noget vi har i fokus, i hverdagen, og noget vi, i den pædagogiske praksis, arbejder bevidst og målrettet med.  |
| Dialog og professionel kommunikation | Kommunikere nuanceret, præcist og forståeligt med børn, familier og kolleger | Det vil blive forventet af den studerende, at h\*n selv formår at præsentere sig for forældregruppen. Da den gode relation - også i forældresamarbejdet - er vigtig for hvorvidt familien føler sig tryg, set og forstået i Lillemyr. Vi møder forældrene med en forståelse for at de kender deres barn bedst. Vi bestræber os på at fortælle en god historie, fra barnets hverdag, til forældrene ved afhentning. Vi forventer ligeledes at den studerende deltager aktivt i diskussioner samt er en del af sparringsteamet på personalemøder, stuemøder og til forberedelsesmøderne –dette ved at byde ind, ved at være lydhør og ved at øve sig i fagligargumentation. På disse møder vil der også være mulighed for at deltage i planlægning af evt. forældresamtaler.Den studerende vil, om nødvendigt, blive guidet og vejledt, i hensigtsmæssig og præcis kommunikation med børnegruppen.  |
| Leg, legeteori og legekulturer | Rammesætte børns leg | Vi vejleder og støtter børnene i legen, dette via aktiv deltagelse – dette kan både være i form af at gå bagved, ved siden af eller foran i legerelationen. Vi bestræber os på at alle børn har gode og tætte legerelationer – det er hermed også den studerendes opgave, at hjælpe børn med at aflæse og afkode reaktionsmønstre – i denne proces vil der være rig mulighed for at tillære sig viden om leg og legekulturer. Der vil være mulighed for at lege forskellige rammesatte /regel lege i vores udearealer – disse kræver som oftest voksendeltagelse og kan være en mulighed, for at den studerende, kan øve sig i at rammesætte legen.  |
| Kropslig, kreativ, musisk og æstetisk læring og udfoldelse i pædagogisk praksis | Målsætte, tilrettelægge og evaluere pædagogiske aktiviteter og generelt motivere og understøtte børns leg og æstetiske, musiske og kropslige udfoldelse  | I Rundkredsen synger vi mange sange og arbejder aktivt med rim og remser. Vi tager udgangspunkt i årstider, kulturelle begivenheder (jul, fastelavn, påske m.fl.), ønsker fra børnene, kropsligforståelse, bevægelse og nysgerrighed generelt. Der vil være mulighed for at den studerende tilrettelægger og afholder rundkreds. Vi arbejder aktivt med musik, samt det at bevæge sig til musik i hverdagen.Vi bruger gerne naturmaterialer kombineret med andet kreativt værktøj, til at markerer og understøtte højtider. Dette med udgangspunkt i barnets perspektiv og barnets individuelle kompetencer. Den studerende vil forventes at deltage, på lige fod med det øvrige pædagogiske personale, i tilrettelæggelse, samt evaluering af disse aktiviteter.  |
| Omsorg, sundhedsfremmende og forebyggende arbejde | Tilrettelægge, gennemføre og evaluere indsatser for omsorg, sundhed og forebyggelse | Vi arbejder med en bevidsthed om at nogle børn har specifikke behov ift. omsorg. At familier kan være i en udsat position, i kortere eller længere perioder, og at vi, jf. Dagtilbudsloven §1) stk. 3, bør agere beskyttelsesfaktor i disse perioder. Vi arbejder aktivt med ”Fri for mobberi” – herunder også bamsemøder, dette for at give børnene en forståelse af at mangfoldighed og forskellige kompetencer er en ressource. Vi bestræber os på at børnene får større menneskelig forståelse og formår at yde omsorg overfor hinanden. Den studerende vil have mulighed for kontinuerligt at afholde bamsemøder og ligeledes deltage i omsorgsarbejdet generelt.  |
| Førstehjælp*(Undervisning varetages af KP)* | Udføre grundlæggende førstehjælp | Vi udøver dagligt førstehjælp, forstået på den måde, at børn ofte tilegner sig større eller mindre skader. Vi forventer at den studerende deltager aktivt i at yde omsorg og trøst, samt via vejledning øver sig i at vurderer hvorvidt et barn er for sygt, har slået sig for meget eller af anden årsag ikke kan deltage i dagligdagen i Lillemyr. Vi vurderer ud fra barnets almene tilstand og ”normale’ reaktionsmønster. Vi støtter ligeledes børnene i at yde omsorg og trøst overfor hinanden – i form af guidet aflæsning og afkodning. Denne interaktion forventer vi også at den studerende er med til at understøtte |
| **Anbefalet litteratur i 2. praktik** |
| Grundfaglig viden om Pædagogiske miljøer og aktiviteter – (kapitel 6) *Leg og Dannelse* af Helle Marie SkovbjergGrundfaglig viden om Pædagogiske miljøer og aktiviteter – (kapitel 7) ”*Udviklende øjeblikke”* af Rikke yde ThorupUdepædagogik naturligvis af Lars Bergholdt (findes i Lillemyr)Fri for mobberi:<https://www.friformobberi.dk/>Leg og legekultur:<https://www.lillemyr.dk/>Lovgivning:<https://www.danskelove.dk/dagtilbudsloven> |
| **Hvordan er praktikvejledningen organiseret og tilrettelagt?** |
| Praktikvejledninger skemalægges 1,5 time hver uge. Den studerende vil som udgangspunkt være tilknyttet samme børnegruppe som praktikvejlederen, Den studerende er ansvarlig for en dagsorden inden vejledning – denne fremsendes på mail senest dagen i forvejen kl. 13. Hvis praktikvejlederen er forhindret, tilbydes den studerende vejledning ved anden pædagog.  |
| **Hvordan inddrages den studerendes portfolio?** |
| De dele af portfolioen, som den studerende ønsker vejledningen på, fremsendes med dagsorden. Den studerende kan gå fra og skrive på sin portfolio i ”middagsstunden”, dette planlægges med vejleder/ledelse (ift. skemalægning).  |

|  |
| --- |
| **Specialiseringen: Dagtilbudspædagogik - 3. praktikperiode** |
| Pædagoger med denne specialisering har særlige kompetencer til at arbejde inden for den del af det pædagogiske arbejdsområde, der retter sig mod 0–5-årige. De vil i særlig grad have kompetencer til at skabe og udvikle pædagogiske miljøer og aktiviteter, hvor der på et pædagogisk fagligt grundlag skabes optimale betingelser for et stimulerende og trygt børneliv. |
| **Kompetenceområde: Samarbejde og udvikling** Området retter sig mod systematisk og videnbaseret refleksion over og bidrag til udvikling og innovation i pædagogisk praksis.**Kompetencemål:** Den studerende skal målrettet kunne tilrettelægge, gennemføre, dokumentere og evaluere aktiviteter og læreprocesser, der støtter barnets trivsel, læring, dannelse og udvikling. I den forbindelse skal den studerende på et fagligt grundlag kunne udfordre eksisterende praksis, afsøge og vurdere alternative muligheder og bidrage til udvikling af pædagogisk praksis. |
| **Vidensmål*Den studerende har viden om*** | **Færdighedsmål*****Den studerende kan*** | **Hvordan arbejder praktikstedet med dette?** **Hvordan kan studerende arbejde med dette på praktikstedet?****Hvordan understøtter praktikstedet studerendes læring inden for dette?**  |
| Samfundsmæssige og institutionelle problemstillinger forbundet med pædagogisk arbejde i dagtilbud | Identificere, analysere og vurdere samfundsmæssige rammer og institutionskulturens betydning for samarbejde, pædagogisk udvikling og kvalitet | Vi arbejder med udgangspunkt i Den styrkede pædagogiske læreplan, vi er underlagt Dagtilbudsloven og Serviceloven og arbejder dermed, som privatinstitution, under samme samfundsmæssige krav, som de kommunale dagtilbud. Den studerende kan få indblik i forholdet mellem en privat børnehave og kommunen, samt opleve hvilke forventninger disse har til hinanden. Den studerende vil få indblik i Lillemyrs pædagogiske målsætning, samt institutionskultur og kan med udgangspunkt i denne gøre sig bekendt med både samfundsmæssige og institutionelle problemstillinger i pædagogisk praksis. Den studerende tilbydes, i denne praktik, 1-2 vejledningssessioner med den faglige leder. |
| Leg, bevægelse, natur- og kulturoplevelser, digitale medier samt skabende aktiviteters betydning for 0-5 åriges dannelse, trivsel, læring og udvikling | Udvikle det fysiske, psykiske, sociale og æstetiske børnemiljø | Vi arbejder aktivt med leg og dannelse igennem legen. Vi deltager i børns lege, ved at gå bagved, ved siden af eller foran i legen. vi guider og vejleder børnene i at aflæse og afkode hinandens verbale og nonverbale kommunikation og vi skaber et narrativ, hvor forskellighed anses som en ressource i legen. Vi arbejder med kropsligforståelse igennem forskellige sanglege og yogalege. Vi arbejder som udgangspunkt altid med natur og lokalmiljø som vores primær arena. Vi bestræber at børnegrupperne udvikler en fornuftig og etisk adfærd i, samt omkring, natur og miljø. Vi forventer at den studerende deltager og reflektere over egen indflydelse på barnets dannelse, læring, udvikling og trivsel med udgangspunkt i den pædagogiske praksis og de pædagogiske læringsmiljøer.  |
| Forandringsprocesser og innovation | Bidrage til udvikling af pædagogisk praksis gennem innovative og eksperimenterende tiltag | Vi evaluerer kontinuerligt på de pædagogiske læringsmiljøer og der vil, for den studerende, være mulighed for at komme med nye input, ideer og tiltag. Vi er bevidste om at vi, som institution, bør bestræbe os på at være i dynamisk udvikling. Vi vil forsøge at være åbne for kritiske spørgsmål, undringer og nysgerrighed. Vi er bevidste om ”vi plejerkulturen” og vi er villige til at ændre på de forskellige børnemiljøer, når der er gode faglige argumenter i spil. Denne udvikling og proces bør understøttes af vejlederen og relevant teori.  |
| Inddragelse af børn og forældres perspektiv i udviklings- og forandringsprocesser | Inddrage børn og forældres ideer og kreativitet som en del af pædagogiske udviklings- og forandringsprocesser | Vi bestræber os på at arbejde ud fra et børneperspektiv, forstået på den måde at vi følger gruppens/fællesskabets spor, mere end individets. Vi prioriterer et godt forældresamarbejde og mødes kontinuerligt med forældrebestyrelsen. Alle større beslutninger, for institutionen, tages i samspil med denne. Der holdes en årlig generalforsamling, hvor både ledelse og forældre deltager og der er mulighed for at tage beslutninger, vælge ny bestyrelse mv. i fællesskab. Bestyrelsen fungerer også som talerør fra den øvrige forældregruppe til ledelsen. Den studerende vil komme til at arbejde med, og få indblik i, forældresamarbejde og børneperspektiver i den pædagogiske praksis. Den studerende har mulighed for at indsamle data og empiri med udgangspunkt i et forældreperspektiv ifm. eventuelle forandringsprocesser i det pædagogiske læringsmiljø.  |
| Didaktiske og pædagogiske metoder til udvikling af pædagogisk praksis, herunder dokumentation og evaluering | Sætte mål, anvende dokumentations- og evalueringsmetoder og udvikle viden gennem deltagelse, systematisk erfaringsopsamling og refleksion over pædagogisk praksis | Vi arbejder med didaktik og evaluering i den daglige pædagogiske praksis. Vi evaluerer fast på personalemøder, stuemøder og forberedelsesmøder, både hele personalegruppen, i fællesskab, og ude i grupperne. Den studerende vil blive støttet i at afprøve forskellige pædagogiske metoder og strategier på givne problemstillinger. For efterfølgende at evaluere, samt dokumentere det pædagogiske formål på dagens ”dagbog” som videreinformation til forældrene. Dette vil forårsage en nødvendig og præcis refleksion både over egen udbytte og over børnegruppens udbytte, af en intervention eller aktivitet.  |
| **Anbefalet litteratur i 3. praktik** |
| Grundfaglig viden om pædagogiske miljøer og aktiviteter af Trine Holst Mortensen m.fl. Udepædagogik naturligvis af Lars Bergholdt (findes i Lillemyr)<https://www.lillemyr.dk/om-lillemyr#paedagogik> [www.danskelove.dk/dagtilbudsloven](http://www.danskelove.dk/dagtilbudsloven)[www.emu.dk/dagtilbud](http://www.emu.dk/dagtilbud) [www.danskelove.dk/serviceloven](http://www.danskelove.dk/serviceloven)  |
| **Hvordan er praktikvejledningen organiseret og tilrettelagt?** |
| Praktikvejledninger skemalægges 1,5 time hver uge. Den studerende vil som udgangspunkt være tilknyttet samme børnegruppe som praktikvejlederen, Den studerende er ansvarlig for en dagsorden inden vejledning – denne fremsendes på mail senest dagen i forvejen kl. 13. Hvis praktikvejlederen er forhindret, tilbydes den studerende vejledning ved anden pædagog.  |
| **Hvordan inddrages den studerendes portfolio?** |
| De dele af portfolioen, som den studerende ønsker vejledningen på, fremsendes med dagsorden. Den studerende kan gå fra og skrive på sin portfolio i ”middagsstunden”, dette planlægges med vejleder/ledelse (ift. skemalægning).  |